№ 73 от 14.07.2023

«Қазақстан Республикасының Индустрия

 және инфрақұрылымдық даму министрі

 «Автомобиль жолдары комитеті»

 Төрағасының бұйрығына

қосымша

 «\_\_» \_\_\_\_\_\_\_\_ 2023 жыл

 №\_\_

**«Ұлттық жол активтері сапасы орталығы» шаруашылық жүргізу құқығындағы республикалық мемлекеттік кәсіпорны және «ҚазАвтоЖол» ұлттық компаниясы» акционерлік қоғам, техникалық қадағалаудың республикалық маңызы бар автомобиль жолдарының құрылысы алаңында, реконструкциялау, жөндеу және күтіп-ұстау кезінде сапаны бақылаудың өзара іс-қимыл РЕГЛАМЕНТІ**

**Астана, 2023**

**Мазмұны**

Кіріспе.......................................................................................................….3

1. Қолдану саласы.................................................................................…....4

2. Сапаны бақылауды жүзеге асыратын Тараптар.....................................4

3. Жұмыстар мен материалдардың сапасын іріктеп сараптау кезінде Тараптардың өзара іс-қимылы.....................................................................……..5

3.1. «Жол активтері сапасының ұлттық орталығы» Шаруашылық жүргізу құқығындағы Республикалық мемлекеттік кәсіпорны..........................5

3.2. «ҚазАвтоЖол» Ұлттық компаниясы» Акционерлік қоғамының Облыстық филиалдары.........................................……………………....………..8

3.3. Қоғамның Техникалық саясат және «ҚазАвтоЖол» Акционерлік қоғамының сапасын бақылау департаменті......................................................12

4. Басқалары........…………..……………………………………………...12

**Кіріспе**

Осы «Жол активтері сапасының ұлттық орталығы» шаруашылық жүргізу құқығындағы республикалық мемлекеттік кәсіпорны (бұдан әрі – Сапа орталығы) және «ҚазАвтоЖол» ұлттық компаниясы» акционерлік қоғам (бұдан әрі – Қоғам) республикалық маңызы бар автомобиль жолдарының құрылысы алаңында, реконструкциялау, жөндеу және күтіп-ұстау кезінде сапаны бақылаудың өзара іс-қимыл Регламенті (бұдан әрі – Регламент) республикалық маңызы бар автомобиль жолдарының құрылысы алаңында, реконструкциялау, жөндеу және күтіп-ұстау кезінде сапаны бақылауды жүзеге асыратын құрылымдық бөлімшелердің тиіміді жұмысын ұйымдастыруға арналған ведомстволық құжат болып табылады.

Регламент Сапа орталығы мен Қоғам, ызметі (бұдан әрі - Тараптар) қызметкерлерінің (бұдан әрі – Тараптар) жұмыстарды жүргізу объектілерінде жұмыстар мен материалдардың сапасына сараптама жүргізу кезіндегі өзара іс-қимылды сипаттайды.

#  Қолдану саласы

Осы Регламент жұмыс жүргізу объектілеріндегі жұмыстар мен материалдардың сапасын сараптау кезінде Тараптардың рәсімдерін үйлестіруге арналған.

# Сапаны бақылауды жүзеге асыратын Тараптар

* 1. **Сапа орталығы -** жұмыс жүргізу объектілерінде жұмыстар мен материалдардың сапасына сараптама жүргізу функциялары жүктелген автомобиль жолдары жөніндегі уәкілетті мемлекеттік органның қарамағындағы заңды тұлға.
	2. **Сапа орталығының облыстық филиалы** регламенттелген сынақтар мен өлшеу әдістеріне, сондай-ақ сертификатталған, тексерілген және Қазақстан Республикасының аумаңында қолдануға рұқсат етілген аспаптарға жоспарлы және/немесе жоспардан тыс сараптама нәтижесі бойынша автомобиль жолдарын салу, реконструкциялау, жөндеу және күтіп-ұстау кезінде жұмыстар мен материалдардың сапасына сараптама Қорытындысын (бұдан әрі – Қорытынды) осы Регламент аясында Тараптарға хабарлауға жауапты.
	3. **Техникалық саясат және сапаны бақылау департаменті** - құрамына автомобиль жолдарының құрылысы, реконструкциясы және жөндеу жұмыстарының сапасын бақылауды үйлестірумен және ұйымдастырумен айналысатын қызметкерлер кіретін Қоғамның құрылымдық бөлімшесі.
	4. **Қоғамның** **облыстық филиалы –** Қоғамның оқшауланған құрылымдық бөлімі, сенімхат негізінде Қоғам атынан әрекет етеді, Тапсырыс берушінің өкілі болып табылады, өз қызметін Қазақстан Республикасы Ұлттық экономика министрінің 2015 жылғы 19 наурыздағы №229 бұйрығымен (бұдан әрі – тапсырыс берушінің Ережелері) бекітілген қызметті ұйымдастыру және тапсырыс берушінің (әзірлеушінің) функцияларын жүзеге асыру Ережелеріне сәйкес жүзеге асырады. Осы Регламент аясында, Облыстық филиал анықталған ескертулерді жоюды уақытылы бақылауға және Сапа орталығы мен Қоғамның техникалық саясат және сапаны бақылау департаментіне есеп беру ақпараттарының берілуіне жауап береді.
	5. **Техникалық қадағалау қызметі** – орындалған жұмыстың сапасын, мерзімін, құнын, қабылдап алынуын және объектінің пайдалануға берілуін қоса алғанда, жобаны іске асырудың барлық сатысында құрылысты қадағалайтын стандартты сертификаты бар заңды тұлға немесе сарапшы. Осы Реглмент аясында техникалық қадағалау қызметі енгізу, жұмыс және қабылдау сапасын бақылауды уақытылы жүргізуге, ескертулерді жою жоспарын әзірлеуге және бақылауға, сондай-ақ жұмыс процесінде мүмкін бұзушылықтарды жоюға бағытталған шаралардың орындалуына жауап береді.
	6. **Мердігердің сапаны бақылау қызметі** – енгізу, жұмыс және қабылдау сапасын бақылауға жауапты, жұмыс жүргізуге сәйкес лицензиясы бар және жол-құрылыс зертханасы аккредиттелген, Қазақстан Республикасының аумағында қолдануға рұқсат етілген аспаптары бар Мердігер бөлімшелерінің құрамындағы қызмет немесе Мердігермен келісімшарт негізінде жалданған шаруашылық жүргізуші субъект.
	7. **АЖ** – ақпараттық жүйе.
	8. **БЖ** – бағдарламалық жасақтама.
	9. **«KazRoadLab»** – кәсіпорын қызметін бақылау процесін автоматтандыруға арналған жүйе, оның ішінде материалдарды зертханалық сынау нәтижелерін, жұмыстарды жүргізу объектілеріндегі бақылау-өлшеу іс-шараларын электрондық дерекқормен көрсету.

# Жұмыстар мен материалдардың сапасына сараптама жүргізу кезіндегі Тараптардың өзара іс-қимылы

# 3.1. Сапа орталығы

* + 1. Сапа орталығының Облыстық филиалының қызметі жоспар кестесіне сәйкес жұмыс жүргізу объектілерінде жұмыстар мен материалдардың сапасына жоспарланған сараптама жүргізу болып табылады, оның нәтижелері бойынша қорытынды қалыптастырылады және қоғамның облыстық филиалына және мердігер ұйымға Қазақстан Республикасының Индустрия және инфрақұрылымдық даму Министрінің 2015 жылғы 20 наурыздағы № 305 бұйрығымен бекітілген «Жол активтері сапасының ұлттық орталығының жұмыстар мен материалдардың сапасына сараптама жүргізуді ұйымдастыру қағидаларында» (бұдан әрі-Қағида) белгіленген тәртіппен жіберіледі.
		2. Сапа орталығының Облыстық филиалы өз қызметін Жарғы, КО ТР 014/2011[[1]](#footnote-1), Қазақстан Республикасының заңнамасына, сондай-ақ қолданыстағы нормативтік-техникалық құжаттамаға сәйкес жүзеге асырады, мұнда құрылымдық элементтер бойынша жұмыстар мен материалдарың сапасы, жұмыс түрлері мен материалдар бойынша жұмыс сапасы мен материалдардың сараптамалық нүктелері[[2]](#footnote-2) Орталықтың ішкі құжаттарымен белгіленеді.
		3. Сапа орталығының Облыстық филиалы, Қоғамның Облыстық филиалы сапаны бақылау жоспарын және жұмыс жүргізу кестесін ұсынған жағдайда жұмыстар мен материалдардың сапасына сараптама жүргізудің жоспар-кестесін күнтізбелік жылға мақұлдайды
		4. Жұмыстар мен материалдардың сапасын сараптаудың келісілген жоспар-кестесін қоғамның облыстық филиалы бекітеді және қоғамның және сапа орталығының интернет-ресурстарында орналастырылады.
		5. Жоспардан тыс сараптама келесі жағдайларда жүргізіледі:

1) теріс Қорытынды болған жағдайда;

2) уәкілетті органның тапсырмасы бойынша;

3) жұмыс технологиясының ақаулары, бұзылуы және/немесе жұмыс жүргізу объектілерінде сапасыз материалды қолдану туралы растайтын материалдарды қоса бере отырып, жеке немесе заңды тұлғалардың өтініші бойынша.

* + 1. Сапа орталығы ішкі құжаттарында белгіленген тәртіп бойынша жұмыстар мен материалдардың сапасына сараптама жүргізуге байланысты процесстерді үйлестіруге құқығы бар.
		2. Облыстық Сапа орталығы филиалы 2 жұмыс күні ішінде Қоғамның Облыстық филиалын жұмыс кестесіне сәйкес мессенджерлерде жұмыс чаттары арқылы немесе басқа да мүмкін тәсілмен жұмыс жүргізу объектілеріне шығу туралы хабардар етеді. Қоғамның облыстық филиалы:

а) Сапа орталығы Облыстық филиалының өкілін объектіде жүргізілетін жұмыстардың құрамы мен мазмұны, Техникалық қадағалау қызметтері мен Тапсырыс берушінің өкілдері объектіде анықталған ақаулар мен бұзушылықтар туралы тиісті актілермен және сынақтардың тесулерімен расталған ақпараттандырады;

б) сапа сараптамасын жүргізудің жоспарланған кезеңінде мердігер, техникалық қадағалау өкілдерінің және мүдделі тұлғалардың келуін қамтамасыз етеді;

в) егер сапа сараптамасы шеңберінде жоспарлы шығу жоспарланған жұмыстарды жүргізу объектісінде белгілі бір себептермен жол-құрылыс жұмыстары жүргізілмеген немесе тоқтатылған жағдайда, бұл туралы Сапа орталығы Облыстық филиалының өкіліне хабарлайды және шығуды жүзеге асыру үшін басқа объектіні ұсынады.

* + 1. Жұмыстар мен материалдардың сапасына сараптама жүргізу кезінде Сапа орталығының өкілі Мердігердің сапа қызметі, Техникалық қадағалау қызметі өкілдерінің және Қоғамның облыстық филиалы өкілінің тікелей қатысуымен тиісті актілерді (байқау, материалдар сынамаларын іріктеу) ресімдейді. Тараптардың кез келгені актіге қол қоюдан бас тартқан жағдайда, бас тартудың себебі жазбаша нысанда баяндалуы және бір күн ішінде актіге қоса тіркелуі тиіс. Тиісті актілерсіз алынған қорытындылар жарамсыз деп есептеледі.

Бұл ретте, Қоғамның облыстық филиалдарына келісілген жоспарлы шығу кезінде объектіде мердігерлік ұйымның сапа қызметінің немесе техникалық қадағалау қызметінің өкілі болмаған жағдайда, Сапа орталығы Облыстық филиалдың өкілдері тиісті актілерді (қарап-тексеру, сынама алу актілерін) ресімдейді, бұл актілерде Мердігерлік ұйымның немесе Техникалық қадағалау қызметінің сапа қызметтерінің өкілдері объектіде жоқ екенін, Қоғамның Облыстық филиалы үшін дәлелсіз себептермен болмаған жағдайда шаралар қабылдауға негіз болады *(Дәлелді себептерге мыналар жатады: ауру, өлім, демалыс, Тапсырыс берушіге хабарлау кезінде болмауы және де тізімде жоқ кез келген нәрсе дәлелсіз себепке жатады).*

* + 1. Сапа сараптамасы шеңберінде шығу нәтижелері бойынша Сапа орталығының Облыстық филиалы Қоғамның Облыстық филиалына және мердігер ұйымдарға жұмыстарды жүргізу объектісінде анықталған бұзушылықтар мен ақаулар туралы деректер көрсетілген материалдарды қарау және іріктеу актілерін ресми түрде жібереді.
		2. Сапа орталығының Облыстық филиалдары іріктелген сынамаларды зертханалық сынаудан кейін Қоғамның Облыстық филиалына және мердігер ұйымдарға, сондай-ақ қажет болған жағдайда техникалық қадағалау қызметтеріне (сынақ хаттамаларын ұсыну бойынша техникалық қадағалау сұратылған жағдайда) сынақ хаттамаларын ресми түрде жібереді.
		3. Қоғамның Облыстық филиалы объектіні тексеру актілері және сапа сараптамасы шеңберінде материалдарды сынау хаттамалары негізінде анықталған бұзушылықтар мен ақауларды жою, сондай-ақ сәйкес емес материалдарды қолдана отырып, орындалған жұмыстарды қайта құру бойынша жұмыстарды өндіруді тоқтата тұруға дейін шаралар қабылдайды.
		4. Қоғамның Облыстық филиалы сапа сараптамасы шеңберінде анықталған бұзушылықтар мен сәйкессіздіктерді жою бойынша қабылданған шаралар туралы Сапа орталығының Облыстық филиалын ресми түрде хабардар етеді.
		5. Сапа орталығының Облыстық филиалы 2-3 жұмыс күні ішінде анықталған бұзушылықтар мен сәйкессіздіктерді жою процестерін мониторингілеу және қадағалау үшін «KazRoadLab» ақпараттық жүйесіне сапа сараптамасы бойынша жұмыстардың барлық нәтижелерін *(қарап тексеру актілері, іріктеу актілері, сынақ хаттамалары және т.б.)* енгізеді.
		6. Мердігер ұйым бұзушылыққа жол берген және қорытынды бойынша жою мерзімдерін бірнеше рет (3-тен астам) елемеген кезде Сапа орталығының облыстық филиалы мердігер ұйымның сапасына жауапты тұлғасын объектіден шеттету қажеттілігі туралы Қоғамның Облыстық филиалының қарауына ұсыныс енгізеді.
		7. Қоғамның Облыстық филиалы сараптама қорытындысына сәйкес бұзушылықтарды жою жөнінде екі ай ішінде шаралар қолданбаған жағдайда, сапа орталығының облыстық филиалы тиісті шаралар қабылдау үшін «Қазақстан Республикасындағы сәулет, қала құрылысы және құрылыс қызметі туралы» Қазақстан Республикасының Заңына сәйкес мемлекеттік сәулет-құрылыс бақылау және қадағалау органын хабардар етеді.
		8. Сапа орталығы «KazRoadLab» ақпараттық ведомстволық порталына Автомобиль жолдары комитетінің, Қоғамның және Қоғамның Облыстық филиалдарының қызметкерлеріне жұмыс өндіру объектілеріндегі жұмыстар мен материалдардың сапасына сараптама нәтижелерін мониторингілеу үшін қолжетімділік береді.

3.1.17. Сапа орталығы Облыстық филиалы объектіде техникалық қадағалау қызметі өкілдерінің жоқтығын анықтаған кезде Қоғамның Облыстық филиалына хат жолдайды. Қоғамның Облыстық филиалы қайта анықтаған кезде қолданыстағы заңнамаға және Шартқа сәйкес инжинирингтік компанияны және техникалық қадағалау сарапшысын жауапкершілікке тарту туралы мәселе қаралатын болады.

3.1.18. Жол ақаулары мен жұмыс жүргізудегі бұзушылықтарды анықтау және жою рәсімдері мынадай тәртіппен жүзеге асырылады:

а) сапа орталығының облыстық филиалдары жұмыс жүргізу объектілерінде ақаулар мен бұзушылықтар анықталған кезде «KazRoadLab» - қа деректерді енгізеді, олар «жойылмаған», «анықталған» мәртебесінде көрсетіледі;

б) ақаулар бойынша деректерді енгізгеннен кейін қоғамның облыстық филиалдары 3-5 жұмыс күні ішінде «жұмыстағы» ақаулар мәртебесін өзгертеді және климаттық мүмкіндіктерді және мердігерлік ұйымның болуын ескере отырып, ақауларды жою мерзімдерін көрсетеді;

в) ақаулар нақты жойылғаннан кейін қоғамның облыстық филиалдары фотоматериалдармен ақауларды жою туралы актілерді бекітеді және «KazRoadLab»-қа ЭЦҚ кілтімен қол қояды және ұсынылған деректер үшін толық жауапты болады, содан кейін ақаулар мәртебесі «растауда» өзгереді;

г) Сапа орталығының облыстық филиалдары, Қоғамның Облыстық филиалының ұсынған деректері бойынша немесе кете отырып, қажет болған жағдайда шығу кестесінің жоспарына байланысты объектілер бойынша ақаулар градациясына сәйкес (қолданыстағы объектілер – 5 жұмыс күніне дейін, кепілдік объектілер – 15 жұмыс күні) «растауда» мәртебесіндегі ақауларды қарайды, және мынадай іс-қимылдарды қабылдайды:

- «растауда» мәртебесіндегі ақауларды жою расталған жағдайда, олардың мәртебесін «жойылды» деп өзгертеді;

- «растауда» мәртебесіндегі ақауларды жою расталмаған жағдайда, пысықтауға қайтарылады және мұндай ақаулар «жойылмаған» мәртебесіне ауыстырылады. Бұл ретте мұндай ақауларды жою рәсімдері жоғарыда көрсетілген тәртіппен орындалатын болады.

3.1.19. Сәйкес келмейтін жол-құрылыс материалдарын (бұдан әрі – ЖҚМ) анықтау және жою рәсімдері мынадай тәртіппен жүзеге асырылады:

а) ЖҚМ сынамаларын сынау қорытындысы бойынша Сапа орталығының Облыстық филиалдары «сәйкес» немесе «сәйкес емес» нәтижелерімен «KazRoadLab»-қа сынақ хаттамасын енгізеді;

б) Қоғамның Облыстық филиалдары нәтижелерімен ЖҚМ сынамаларына сынау хаттамасын алғаннан кейін 10 жұмыс күні ішінде қабылданатын шаралар туралы Сапа орталығының Облыстық филиалына ресми түрде хабарлайды, оның ішінде:

- егер сынама алынған ЖҚМ партиясы осы объектіде пайдаланылмаса, осы ЖҚМ партиясын пайдалануға тыйым салынады;

- егер ЖҚМ партиясы объектіде пайдаланылса, сәйкес келмейтін материалдарды қолдана отырып, орындалған жұмыстарды қайта құру жөнінде шаралар қабылдайды және жою актілерін «KazRoadLab» бағдарламасына енгізу үшін Сапа орталығының Облыстық филиалына жібереді (актілерде материалдың көлемі немесе саны көрсетіледі);

-егер мердігер ұйым немесе құрылыстың басқа да қатысушылары Сапа орталығы Облыстық филиалының сынақ хаттамасымен келіспесе, 4.1-тармаққа сәйкес мүдделі тараптар өкілдерінің қатысуымен ДСМ-ны комиссиялық іріктеуге және қайта сынауға бастамашылық жасайды.

в) Қоғамның Облыстық филиалдары мердігерлік ұйымдардың жол учаскелерін сәйкес келмейтін ЖҚМ қолдана отырып жою нәтижелері бойынша 2 (екі) жұмыс күні ішінде Сапа орталығы облыстық филиалына жою туралы жазбаша хабардар етеді және қайта шығуға өтінім береді.

г) Қоғамның Облыстық филиалы 3.1.19-тармақтың б) тармақшасында көрсетілген материалдар сынамаларын сынаудың сәйкес емес хаттамасына жауап бермеген жағдайда, Сапа орталығы Облыстық филиалдары шаралар қабылдау үшін сапа орталығы мен автомобиль жолдары комитетін хабардар етеді.

3.1.20. Сапа орталығы Облыстық филиалдарының қызметкерлері құрылыс, реконструкция, жөндеу, кепілдік учаскелері мен ұстау объектілеріндегі ЖҚМ бойынша ақаулар мен бұзушылықтарды жою сапасымен келіспеген жағдайда, Сапа орталығы Облыстық филиалының қызметкерлері Қоғамның Облыстық филиалдарының атына зертханалық, нормативтік және өзге де растайтын құжаттарды ұсына отырып, қабылдау туралы дәлелді бас тартуды ұсынуға тиіс.

3.1.21. Сапа орталығы Облыстық филиалы шешімді осы Регламенттің 3.1.19-20 тармағында көрсетілген мерзімде уақтылы қабылдамаған жағдайда, Сапа орталығының Облыстық филиалының жауапты өкіліне тәртіптік ықпал ету әдісі қолданылады, ал бір жыл ішінде қайталап бұзылған жағдайда жауапты өкілдің атқаратын лауазымына сәйкес келмеуі бойынша шаралар қабылданады.

3.1.22. Сапа орталығы Облыстық филиалы зертханалық сынақтарды дұрыс жүргізбеген жағдайда, Сапа орталығы облыстық филиалының жауапты өкіліне тәртіптік ықпал ету шараларын қарастырсын, ал бір жыл ішінде қайта бұзылған жағдайда жауапты өкілдің атқаратын лауазымына сәйкес келмеуі жөнінде шаралар қабылданады.

3.1.23. Сапа орталығы Облыстық филиалдарының өкілдері сметалық бағалардың және/немесе қосымша жұмыстардың өзгеруі себебінен құрылыс-монтаждау жұмыстары тоқтатылған жобаларда жұмыстар мен материалдардың сапасына сараптама жүргізбейді. Мұндай жағдайларда Қоғамның Облыстық филиалы Сапа орталығының Облыстық филиалымен бірлесіп жоспар-кестеге түзету жүргізеді.

3.1.24. Сапа орталығы облыстық филиалдарының өкілдері Техникалық қадағалау қызметі, Облыстық филиалдар мен мердігерлік ұйымдар тарапынан ақаулар, бұзушылықтар және ЖҚМ сәйкессіздіктері бұрын анықталған учаскелерде тиісті нұсқамалармен және хаттамалармен расталған жұмыстар жүргізу объектісіне шығу кезінде сынамалар мен тексерулер жүргізілмейді. Осы учаскелерді тексеру осы сәйкессіздіктер жойылғаннан кейін жүзеге асырылады.

3.1.25. Автомобиль жолдары комитеті Тапсырыс беруші болып табылатын анықталған ақаулар мен ескертулер бойынша Спа орталығының Облыстық филиалдарының өкілдері Қоғам үшін айыппұл санкцияларын қолданбайды.

3.1.26. Қоғамның Облыстық филиалдары осы Регламенттің талаптары мен нормаларын Мердігерлік ұйымдармен, Техникалық қадағалау қызметтерімен жасалған шарттарға енгізеді, сондай-ақ облыстық филиал өкілдеріне құрылыс алаңына және барлық қажетті ақпарат пен құжаттамаларға кедергісіз қол жеткізуді қамтамасыз етеді.

3.1.27. Сапа орталығы Қоғам Облыстық филиалдарының бұзу фактілерін есепті кезеңнің 23-күнінен кешіктірілмейтін мерзімде ұсынады.

3.1.28. Республикалық желі объектілерін қолданысқа енгізу алдында Қоғамның Облыстық филиалы Қағидалардың 2-қосымшасына сәйкес ЖҚМ ақаулары мен сәйкессіздіктерін жою бөлігінде жұмыстар мен материалдарға сараптама қорытындысын ұсыну туралы Сапа орталығының Облыстық филиалына сұрау жібереді.

Жұмыстар мен материалдар сараптамасының оң қорытындысы болмаса, Қоғамның Облыстық филиалы объектіні пайдалануға қабылдамайды.

3.1.29. Сапа орталығының өкілдері уәкілетті мемлекеттік органның жазбаша келісімінсіз және Қоғамды хабардар ете отырып, ЖҚМ сәйкессіздігі бойынша және республикалық желі объектілері бойынша жойылмаған ақаулар бойынша тексеруші және қадағалау органдарының өкілдеріне «KazRoadLab» бағдарламасына қол жеткізуге құқылы емес.

3.1.30. Сапа Орталығы техникалық қадағалау қызметтерін өз бетінше көрсеткен жағдайда, олар техникалық қадағалау дербес жүзеге асырылатын учаскелерде Сапа орталығының бұзушылықтарын анықтау мүмкін болмауына байланысты сыбайлас жемқорлық тәуекелдерін болдырмау үшін Сапа орталығына қатысы жоқ тәуелсіз аккредиттелген зертханамен материалдарға сынақтар жүргізуге шарт жасайды, сондай-ақ сыбайлас жемқорлық тәуекелдерін болдырмау үшін Тапсырыс беруші инспекциялық тексерулер үшін техникалық қадағалау қызметінің жұмыстарына инспекциялық тексеру жүргізетін мемлекеттік сәулет-құрылыс бақылауы органдарын айына кемінде 1 рет тартады.

# 3.2. Қоғамның Облыстық филиалдары

* + 1. Облыстық филиал мердігердің келісімшарттық міндеттемелеріне сәйкес және техникалық және авторлық қадағалау қызметтері қажетті көлемде және тиісті сапада орындаған жұмыстардың сапасын бақылау және қабылдау функцияларын орындайды және орындалған жұмыстарға ақы төлеу үшін құжаттарды ұсынады.
		2. Жүргізілген жұмыстардың сапасын тексеру үшін Қоғамның облыстық филиалдарының өкілдері, Қоғамның ішкі құжаттарына сәйкес, жоспарлы және жоспардан тыс тексерулер жүргізеді.
		3. Жоспарлы тексерулер мердігердің күнтізбелік жұмыс кестесімен және мүмкіндігінше Сапа орталығының жұмыс сапасы мен материалдарын сараптаудың жоспар-кестесімен байланысты бекітілген кестелерге сәйкес жүргізіледі.
		4. Облыстық филиалдар Сапа Орталығымен келісе отырып, күнтізбелік жылға жұмыстар мен материалдар сапасына сараптама жасау кестесін бекітеді.
		5. Жоспарлы тексерулердің нәтижелері бойынша облыстық филиалдардың қызметкерлері жұмысты орындау журналына жазба енгізеді және есеп жасайды, мұнда жұмыс сапасын бағалауға қатысты жағдайлар сипатталады және анықталған бұзушылықтарды жою бойынша шаралар және оларды жөндеу мерзімдері белгіленеді.
		6. Егер Облыстық филиал қызметкерлерімен тексерулер жүргізу кезінде жұмыстар мен материалдардың сапасына кезектен тыс сараптама жасау қажеті болған жағдайда, онда Қоғам Сапа орталығы облыстық филиалына өтініш жүргізеді.
		7. Сапа орталығы және/немесе сапаны бақылау процесінің басқа уәкілетті қатысушылары анықтаған бұзушылықтарды Облыстық филиалдар белгіленген уақытта жоюды уақытылы қадағалап отырады және түзетулердің нәтижелерін Қоғамның Техникалық саясат және сапаны бақылау департаментіне хабарлайды.
		8. Техникалық қадағалау қызметі міндеттерін тиісінше орындамаған жағдайда, облыстық филиалдар Қоғам қарауына техникалық қадағалау өкілінің бұзушылықтары үшін жауапкершілікке тарту мүмкіндігі туралы, тіпті техникалық қадағалаудың қызметін жүзеге асыруға мүмкіндік беретін куәліктерін қайтарып алуға дейін ұсыныстар енгізеді.

3.2.9 «KazRoadLab» алаңында жойылған ақауларды түзету үшін апта сайын (әр жұмасы) Қоғамнығ Орталық аппарат және Сапа орталығының Облыстық филиалына бұзушылықтар мен ақаулар бойынша ақпарат енгізеді.

3.2.10. Қоғам Облыстық филиалдарының жауапты қызметкерлері «KazRoadLab» БЖ-да, анықталған ақаулар туралы ақпарат алғаннан кейін 3-5 жұмыс күні ішінде осы Регламенттің 3.1.18 тармағына сәйкес жою үшін мерзімдер енгізуге міндетті. Ақаулар мен бұзушылықтарды нақты жойғаннан кейін, жою туралы актілерді тіркейді. Ақау мен бұзушылық Сапа орталығының қызметкерлері «KazRoadLab» БЖ растағаннан кейін жойылды деп есептеледі.

3.2.11. «Жобаны басқару бойынша кеңесшілер» (бұдан әрі–ЖБК) бар учаскелерде ақауларды жоймағаны үшін «ЖБК» басшысы жауапты болады.

3.2.12. Анықталған ақаулар жойылмаған жағдайда, «ЖБК» жұмылдырылған учаскелерді қоспағанда, Облыстық филиалдардың директорлары дербес жауапты болады.

# Техникалық саясат және сапаны бақылау департаменті және Қоғамның құрылымдық бөлімшелері

3.3.1.Қоғамның Техникалық саясат және сапаны бақылау департаменті өз құзыреті шегінде Қоғамның Облыстық филиалдарында инспекциялық тексерулер және құрылыс объектілерінде сапаны бақылауды ұйымдастыру функцияларын орындайды.

3.3.2. Қоғамның Техникалық саясат және сапаны бақылау департаменті жоспарлы және жоспардан тыс тексерулерді жүзеге асырады, сондай-ақ автомобиль жолдары жөніндегі уәкілетті мемлекеттік органның алдында сапа орталығы жүзеге асыратын жұмыстар мен материалдардың сапасына жоспардан тыс сараптама жүргізуге бастамашылық жасайды.

3.3.3. Жоспарлы тексерулерді жүргізу үшін негіз, Қоғамның Басқарма Төрағасының бұйрығымен бекітілген тексерулерді өткізу жоспары болып табылады. Мердігердің анықталған ескертулерді жою бойынша шаралар қабылдамауы, сонымен қатар Қоғамның Облыстық филиалдары ұсынған есептік ақпарат пен тексерулердің нақты нәтижелеріндегі айырмашылықтар, кешенді жоспардан тыс тексерістерді бастауға себеп болуы мүмкін.

3.3.4. Қоғамның Облыстық филиалдарының есептері негізінде, Сыртқы қарыздар департаменті, Бюджеттік жобаларды іске асыру департаменті, Пайдалану департаменті, Ақылы автомобиль жолдары дирекциясы филиалы, ЖБК және Техникалық саясат және сапаны бақылау департаменті, Қоғамның ішкі құжаттарына сәйкес, анықталған барлық ескертулердің жойылуын қадағалайды.

3.3.5. Анықталған ескертулерді жою бойынша шаралар қабылданбаған жағдайда, Қоғамның Сыртқы қарыздар департаменті, Бюджеттік жобаларды іске асыру департаменті, Пайдалану департаменті, Ақылы автомобиль жолдары дирекциясы филиалы, Техникалық саясат және сапаны бақылау департаменті, Қазақстан Республикасының қолданыстағы заңнамасына сәйкес шаралар қабылдау туралы ұсыныстар енгізеді.

**4. Басқалары:**

4.1 Осы Регламенттің Тараптары жұмыс жүргізу объектілеріндегі жұмыстар мен материалдардың сапасын сараптау нәтижелері бойынша келіспеушіліктер болған жағдайда бақылау сараптамасын жүргізу үшін комиссиялық шығуды жүзеге асырады.

4.2. Жұмыстарды жүргізу объектісіне комиссиялық шығу бұйрық, хат немесе басқа да келісілген деректер негізінде құрылған комиссияның қатысуымен, барлық мүдделі тараптардың және автомобиль жолдары жөніндегі уәкілетті органның қатысуымен жүзеге асырылады.

4.3. Жұмыстарды жүргізу объектісінде комиссиялық іріктеу комиссияның қатысуымен бірлесіп жүргізіледі және іріктеу актісі ресімделеді және оған Комиссияның барлық қатысушылары қол қояды.

4.4. Комиссиялық шығу кезінде ЖҚМ сынамаларын іріктеу жағдайында ЖҚМ сынақтары Сапа орталығының Облыстық филиалының, Мердігердің сапа қызметінің, Техникалық қадағалау қызметінің немесе комиссиямен келісілген бөгде сынақ зертханада өткізіледі.

4.5. Комиссиялық шығу сынақтарының нәтижелері түпкілікті болып саналады және қайта талқыланбайды.

**\_\_\_\_\_\_\_\_\_\_\_\_\_\_\_\_\_**

**Подписано**

13.07.2023 18:36 Абдуллин Толеген Турсынович

***Действителен*** ***Уникальное имя владельца:***  *АБДУЛЛИН ТОЛЕГЕН*  ***Дата начала:***  *2022-12-28 15:25:36 (+06)*  ***Дата окончания:***  *2025-12-27 15:30:36 (+06)*  ***Серийный номер:***  *219302614698893262831713141780599467322862768360*  ***Субъект:***  *OID.2.5.4.20="+77780909668", EMAILADDRESS=t.abdullin@miid.gov.kz, SURNAME=АБДУЛЛИН, SERIALNUMBER=IIN820916350116, GIVENNAME=ТУРСЫНОВИЧ, CN=АБДУЛЛИН ТОЛЕГЕН, OU=BIN050140001743, ST=Астана, O="Республиканское государственное учреждение \"Комитет автомобильных дорог Министерства индустрии и инфраструктурного развития Республики Казахстан\"", C=KZ*  ***Издатель:***  *CN=Удостоверяющий центр Государственных органов, O=Республика Казахстан, C=KZ*



1. Кеден одағы Комиссиясының 2011 жылғы 18 қазандағы № 827 «Кеден одағының «Автомобиль жолдарының қауіпсіздігі» техникалық регламенттерін қабылдау туралы» шешімі. [↑](#footnote-ref-1)
2. **Жұмыстың және материалдардың сапасын сараптау нүктелері:** сапа сараптамасының сәтін анықтайтын процесс сызбасындағы сыни нүктелер (ақпаратты процесстен алып тастау, талдау, процесс нәтижелері бойынша шешім қабылдау) [↑](#footnote-ref-2)